מערכות החברה פעלו בהתאמה, התבססו על IBM TPF ו-Unisys ויועדו לניהול הזמנות של חברות תעופה (PNR), ניהול תיק נסיעות ובהמשך פותח ממשק הזמנות לענפים נוספים כגון: בתי מלון, רכבות, מכוניות, הפלגות, מעבורות, טיולים ועוד).
בשנת 1999, החלה להיסחר בבורסה לניירות ערך בפרנקפורט, מדריד ופריז והחלה לספק שירותי IT.
בשנת 2000, זכתה החברה במכרז לפיתוח מערכת ניהול המלאי ובקרת היציאה לחברות התעופה Quantas ו-British Airways.
בשנת 2000, רכשה אמדאוס את חברת Vacation.com תמורת כ-57 מיליון דולר.
בשנת 2001, רכשה אמדאוס את חברת E-Travel.
בשנת 2002, רכשה את חברת התיירות SMART AB.
בשנת 2003, רכשה אמדאוס את חברת Airline Automation ובשנת 2006, מיתגה אותה תחת השם Amadeus Revenue Integrity.
בשנת 2005, רכשה את חברת Optims.
בשנת 2006, רכשה את חברת TravelTainment.
בשנת 2008, רכשה את חברת Onerail.
בשנת 2010, החלה להיסחר בבורסה לניירות ערך בספרד.
בשנת 2011, עיבדה החברה כ־945 מיליון עסקאות בענף התיירות.
בשנת 2013, רכשה אמדאוס את חברת Travel Audience GmbH.
בשנת 2014, רכשה את חברות Newmarket International, UFIS ו-i:FAO.
בשנת 2015, חתמה אמדאוס על שיתוף פעולה עם ספק המוניות והעברות Blacklane.
בשנת 2017, רכשה אמדאוס את חברת Pyton ו-Navitaire.
בשנת 2018, רכשה את חברת TravelClick תמורת כ-1.5 מיליארד דולר.
בשנת 2019, דיווחה אמדאוס שמסדי הנתונים שלה נפרצו.
ויליאם אגאדה
ויליאם אגאדה (באנגלית: William Agada; נולד ב-17 בספטמבר 1999) הוא כדורגלן ניגרי, המשחק בעמדת החלוץ בספורטינג קנזס סיטי מליגת ה-MLS.
קריירה.
בגיל 18 הצטרף אגאדה לקבוצת הנוער של הפועל קטמון, במדיה כבש שמונה שערים בשישה משחקי הליגה. בדצמבר הצטרף לזו של מכבי תל אביב.
בקיץ שב אגאדה לקטמון, הפעם לקבוצה הבוגרת. ב-2 באוגוסט ערך את הופעת הבכורה שלו בקבוצה בניצחון 0–1 נגד הפועל אשקלון במסגרת גביע הטוטו, בו גם כבש את שער הבכורה שלו בקריירה. בעונת 2019/2020 כבש 15 שערי ליגה והיה מלך שערי הקבוצה בליגה.
ביולי הצטרף אגאדה בהשאלה להפועל חיפה. ב-7 בנובמבר הבקיע את שער הבכורה שלו בקבוצה, בהפסד 1–2 למכבי נתניה.
בקיץ חזר אגאדה להפועל ירושלים.
ב-23 ביוני 2022 חתם אגאדה בספורטינג קנזס סיטי מליגת ה-MLS.
שלמה ג'רבי
שלמה ג'רבי (1952 – 24 בדצמבר 2021) היה כדורגלן ישראלי ששיחק בעמדות הקשר והחלוץ.
קריירה.
ג'רבי ערך את הופעתו הראשונה בקבוצה הבוגרת של מכבי תל אביב בגיל 17, ב-4 באוקטובר 1969, במשחק נגד מכבי חיפה במסגרת הליגה הראשונה. באותה עונה זכה עם הקבוצה בדאבל. בעונה לאחר מכן זכה עם הקבוצה באליפות אסיה לקבוצות, ואף כבש בשלב הבתים נגד בנגקוק בנק, ובחצי הגמר נגד צבא דרום קוריאה.
ב-1971 עבר ג'רבי להכח רמת גן וזכה עם הקבוצה באליפות בעונת 1972/1973. ב-1975 עבר ג'רבי לבית"ר ירושלים עימה זכה בגביע המדינה בעונת 1975/1976, כשניצח במשחק הגמר את מכבי תל אביב.
ב-1978 הצטרף ג'רבי לבית"ר תל אביב וערך עם הקבוצה מספר משחקים אך לבסוף לא חתם בקבוצה עקב פציעה מתמשכת. בהמשך הצטרף להפועל בת ים מליגת המשנה.
ג'רבי היה נשוי לאורלי והיו לו 5 ילדים. ב-24 בדצמבר 2021 נפטר מסיבוכים של דלקת ריאות.
מרטינו
המרטש מאטלנטה
המרטש מאטלנטה (באנגלית: The Atlanta Ripper) היה רוצח סדרתי שזהותו לא ידועה, ונחשד ברציחתן של כעשרים נשים מאטלנטה בשנים 1911–1912.
שיטת הרצח.
מעשי הרצח תוארו כולם כמעשים שבוצעו באמצעות סכין או חפץ חד אחר, כאשר אכזריותם ראויה לציון מיוחד. הרוצח היה קורע, משחית ומרטש את גופות הקורבנות לאחר המוות. קורבן אחד, לנה שארפ, תוארה כמי שראשה כמעט נערף.
המאפיינים של הקורבנות.
כל הקורבנות היו נשים כהות עור, בתחילת שנות העשרים לחייהן. כולן תוארו בנשים שנראו טוב, לבושות בקפידה, וחלקן אף משכילות.
זהות הרוצח.
הרשויות חשדו במספר אנשים, אך איש מעולם לא הורשע בתיק. עוד נאמר כי המרטש מאטלנטה הוא מיתוס. ושלמעשה כמה אנשים שונים ביצעו את הרציחות.
אלי סניור
אלי סניור (נולד ב-28 במרץ 1976) הוא עיתונאי ישראלי. משמש כראש דסק הפלילים בחדשות 13.
ביוגרפיה.
אלי סניור נולד וגדל בבת ים. למד בבית הספר טבנקין בבת ים, ובתיכון למד בגימנסיה גן נחום מקיף ד' ראשון לציון. בצבא שירת בחיל הלוגיסטיקה.
החל את דרכו בתקשורת ככתב ספורט ברשת המקומונים של "ידיעות תקשורת". והיה כתב מוניציפלי של הערים נס ציונה, ראשון לציון, תל אביב, וכתב פלילים באזור השפלה.
עם הקמת האתר ynet ב־2000 הצטרף לצוות הכותבים, ככתב פלילים באזור מרכז, תא להב 433 ומטה ארצי. הוא שימש כתב של אותם תחומים גם בעיתון ידיעות אחרונות.
בהמשך היה כתב ספורט בידיעות אחרונות וכיסה בין היתר את מועדון ספורט אשדוד והתחום הפלילי בספורט.
בין הישגיו העיתונאיים הבולטים של סניור:
האיומים מהעולם התחתון שהביאו להגלייתו של השחקן חיים רביבו מהארץ. חתימת הסכם עד מדינה עם ניר חפץ. התחקיר על פרשת זיוף וטיוח ביחידת להב 433 של המשטרה, שבמסגרתה קציני משטרה בכירים ביחידה להב 433 היו שותפים לזיוף דוח מבצעי ולהעלמת מסמכים בניסיון לטייח רשלנות של אחד משוטרי היחידה. טיוח שהייתה שותפה לו צמרת היחידה, כולל קצינים שקודמו מאז. בעקבות התחקיר החליט נציב תלונות הציבור על הפרקליטות, השופט בדימוס דוד רוזן, לפתוח בבדיקה מקיפה של האירוע, כולל הסיבה שבגללה נסגר התיק במח"ש. פרסום הפרוטוקול שתיעד את האישור שנתנה צמרת המשטרה לאירוע שבו התרחש האסון במירון, בעקבותיו קצינים בכירים קראו למפכ"ל המשטרה קובי שבתאי להתפטר.
ב-25 בנובמבר 2021 עבר לערוץ 13 והתמנה לכתב הפלילים במקום מאור צור.
הוא בעל תואר ראשון בתקשורת ומדעי המדינה מהאוניברסיטה הפתוחה.
בת זוגו היא סמנכ"לית שיווק, רגולציה ותקשורת, ודוברת לשכת עורכי הדין, נעמה כהן פרידמן. מתגורר בבת ים.
אוניברסיטת הפיליפינים
אוניברסיטת הפיליפינים (בספרדית: Unibersidad ng Pilipinas) היא מערכת אוניברסיטאות ממשלתיות שפועלת משנת 1908 בפיליפינים.
היסטוריה.
בשנת 1908 פורסם צו ממשלתי על הקמת אוניברסיטה ממשלתית. במערכת שולב בית ספר לרפואה שהתחיל לפעול עוד בשנת 1905. תוך זמן קצר הוקמו מחלקות לאמנויות, חקלאות, משפטים, הנדסה ועוד. בשנת 1939 החלה בנייה של קמפוס "דילימן" המרכזי בקזון סיטי. במהלך מלחמת העולם השנייה רוב הפקולטות נסגרו. פקולטה לרפואה הייתה בין הבודדות שהמשיכו לפעול. בתקופה זו מונתה לפרופסור בפקולטה הונוריה אקוסטה סיסון, שהייתה האישה הרופאה הראשונה בפיליפינים.
בשנת 1949 הנהלת האוניברסיטה עברה ממנילה לקמפוס מרכזי בדילימן. במהלך שנות ה-50 של המאה ה-20 הוקמו קמפוסים ופקולטות חדשות. נכון לשנת 2022 המערכת כוללת 8 אוניברסיטאות הפזורות בשטח המדינה ונבנו 17 קמפוסים.
בין בוגרי האוניברסיטה שבעה נשיאי פיליפינים, פוליטיקאים, אמנים ומדענים בולטים. העיתונאית מריה רסה, שקיבלה פרס נובל לשלום, נמנית עם בוגרי האוניברסיטה. בדירוג QS של אוניברסיטאות בעולם המוסד נכלל בין ה-400 הטובות בעולם.
האוניברסיטה פועלת כמוסד עצמאי וסדר בשטח הקמפוס נשמר על ידי כוחות ביטחון של האוניברסיטה. לכוחות המשטרה אין גישה לשטח האוניברסיטה.
סטיבן צ'דוויק
סטיבן פאולר צ'דוויק (באנגלית: Stephen Fowler Chadwick; ) היה פוליטיקאי אמריקאי מאורגון, איש המפלגה הדמוקרטית, שכיהן כמושל אורגון החמישי בשנים 1877–1878. הוא היה מושל המדינה הראשון שהושבע לתפקידו לא לאחר שנבחר בבחירות, אלא מתוקף סדר הירושה המדינתי.
ראשית חייו.
סטיבן צ'דוויק נולד בעיר מידלטאון שבקונטיקט. הוא הוכשר כעורך דין, וב-1850 התקבל ללשכת עורכי הדין של מדינת ניו יורק. ב-1851 הוא עבר לאורגון ופתח משרד עורכי דין ביישוב סקוטסבורג שבמחוז דאגלס. הוא גם שימש כמנהל הראשון של משרד הדואר המקומי.
ראשית הקריירה הפוליטית.
לאחר שעבר מסקוטסבורג לרוזבורג, התמודד צ'דוויק על משרת השופט של מחוז דאגלס. בהמשך הוא ייצג ב-1857 את המחוז בוועידת החוקה של אורגון. בבחירות לנשיאות של 1864 ובאלו של 1868 הוא שימש כאלקטור מטעם המפלגה הדמוקרטית.
ב-1870 נבחר צ'דוויק כמזכיר המדינה של אורגון, וב-1878 נבחר לתקופת כהונה שנייה לתפקיד.
צ'דוויק היה זה שהעלה כמזכיר המדינה של אורגון את הרעיון להכריז על 15 ביוני כיום חג מדינתי בשם "יום החלוץ" (Pioneer Day). תאריך זה נבחר לכבוד חתימת אמנת אורגון מ-1846, שיישבה באופן רשמי את התביעות שבין ארצות הברית לבין הממלכה המאוחדת על שטחי טריטוריית אורגון.
מושל אורגון.
ב-1877 התפטר מושל אורגון לה פאייט גרובר מתפקידו לאחר שנבחר על ידי בית המחוקקים של אורגון כסנאטור. צ'דוויק, מתוקף תפקידו כמזכיר המדינה, היה הראשון בסדר הירושה למשרת המושל, והושבע כמושל הבא כדי לכהן בשארית תקופת כהונתו המתוכננת של גרובר. אף על פי שהדבר היה מנוגד לפרק 5 סעיף 1 של חוקת אורגון, הוא המשיך במקביל לכהן כמזכיר המדינה. כאשר חתם על מסמכים הדורשים את חתימותיהם של המושל ושל מזכיר המדינה, הוא חתם על שני צידי המסמך.
צעד המדיניות הבולט ביותר של ממשלו הייתה הייתה עמדתו של צ'דוויק בנוגע למלחמה נגד שבט הנז פרס, שהתחוללה בחלק הדרום-מזרחי של אורגון. צ'דוויק לא היה שבע רצון מהקיפאון במצב, ופיקח באופן אישי על המצב בחזית. הוא סייע למתיישבים הלבנים במהלך העימות, ודרש שיינקטו על ידי הצבא עונשים קשים יותר כלפי האינדיאנים המורדים וכלפי מנהיגי השבטים שלא שתפו פעולה.
צ'דוויק בחר שלא להתמודד על תקופת כהונה נוספת כמושל בזכות עצמו, ושב לעסקיו הפרטיים בעריכת דין.